**Matti Juhani Lievonen**  (s. 24. marraskuuta 1958 Raahe) oli Nesteen toimitusjohtaja joulukuusta 2008 lokakuuhun 2018. Vuosina 1986–2008 hän työskenteli UPM-Kymmenen palveluksessa. Vuodesta 2018 Lievonen on toiminut Fortumin hallituksen puheenjohtajana. Hän jättää Fortumin hallituksen vuoden 2021 yhtiökokouksessa.

Ura
---

Lievonen valmistui sähköinsinööriksi Kuopion teknillisestä opistosta 1985. Hän on opiskellut myös Confederation of British Industry (CBI) -stipendiaattina Britanniassa ja suorittanut eMBA-tutkinnon Teknillisessä korkeakoulussa vuonna 2009.

Uransa alkuvaiheessa Lievonen työskenteli projekti-insinöörinä Sähkölähteenmäki Oy:ssä (1985–1986) ja automaatiopäällikkönä Yhtyneet Paperitehtaat Oy:n Tervasaaren paperitehtaalla (1986–1988). Vuosina 1989–1990 hän työskenteli Ranskassa projektipäällikkönä ja 1991–1993 Ranskan Stracelin tehtaan teknillisenä johtajana. Vuodet 1994–1997 Lievonen toimi puhelinluettelopaperin tuotannonjohtajana Kaipolan paperitehtaalla, kunnes siirtyi jälleen Ranskaan Chapelle Darblayn tehtaanjohtajaksi vuosiksi 1997–2001. Lievonen vastasi myös yhtiön Kiinan toiminnasta Changshussa.

Lievonen oli UPM-konsernin johtoryhmän jäsen 2002–2008. Hän oli vuosina 2002–2003 liiketoiminnan ja teknologian optimoinnin johtaja ja vuosina 2004–2008 hieno- ja erikoispaperien toimialajohtaja. Joulukuussa 2008 hän siirtyi Neste Oilin toimitusjohtajaksi. Hänen valintaansa yrityksen johtoon perusteltiin laajalla ja monipuolisella kokemuksella johtamisesta, prosessiteollisuudesta, suurista investointihankkeista ja kansainvälisestä liiketoiminnasta. Lievonen on jatkanut aiemman toimitusjohtaja Risto Rinteen aikana muovautunutta strategiaa keskittyä erityisesti biopolttoaineiden kehitykseen.

Lievonen on ollut Huoltovarmuuskeskuksen neuvoston jäsen kausina 2012–2015 ja 2015–2018. Hän on myös muun muassa eläkevakuutusyhtiö Ilmarisen hallintoneuvoston puheenjohtaja ja Kemianteollisuus ry:n hallituksen varapuheenjohtaja sekä SSAB:n hallituksen jäsen.

Toukokuussa 2013 Lievoselle myönnettiin vuorineuvoksen arvonimi. Vuonna 2016 hän sai Aalto-yliopiston tekniikan kunniatohtorin arvon.

Lähteet
-------

1. 1 2 3 4 5  Jensen-Eriksen, Niklas: Vuorineuvos Matti Lievonen (1958–). *Suomen talouselämän vaikuttajat* -verkkojulkaisu (maksullinen). 18.12.2013. Suomalaisen Kirjallisuuden Seura. Viitattu 30.11.2014
2. ↑  Nesteen Matti Lievonen ehdolla Fortumin hallituksen johtoon – Baldauf ei käytettävissä *Talouselämä*.  31.1.2018. Viitattu 28.10.2018.
3. ↑  Tuominen, Jyri: Matti Lievonen siirtyy syrjään Fortumista – hallituksen puheenjohtajaksi nousemassa Veli-Matti Reinikkala *Kauppalehti*.  9.1.2021. Viitattu 6.3.2021.
4. ↑  Uusi toimitusjohtaja on kirjoja ja purjehdusta harrastava Harrikkamies *TS.fi*.  5.9.2008. Viitattu 30.11.2014.
5. ↑  Toimitusjohtaja ja johtoryhmä Neste. Viitattu 2.11.2016.
6. ↑  Huoltovarmuusneuvoston kokoonpano 1.7.2012–30.6.2015 Huoltovarmuuskeskus.  Arkistoitu 19.12.2014. Viitattu 30.11.2014.
7. ↑  Huoltovarmuusneuvoston kokoonpano 1.7.2015–30.6.2018 Huoltovarmuuskeskus.  Arkistoitu 4.11.2016. Viitattu 2.11.2016.
8. ↑  Ilmarisen hallintoneuvosto 7.10.2016 Ilmarinen. Viitattu 2.11.2016.
9. ↑  Kemianteollisuus ry:n hallitus 2016 Kemianteollisuus.  Arkistoitu 4.11.2016. Viitattu 2.11.2016.
10. ↑  The Board of Directors SSAB. Viitattu 2.11.2016. (englanniksi)
11. ↑  Länkinen, Tiina: Matti Lievosesta vuorineuvos *Yle Uutiset*.  24.5.2013. Viitattu 2.11.2016.
12. ↑  Tekniikan kunniatohtorit 2016  21.9.2016. Aalto-yliopisto. Viitattu 2.11.2016.

Aiheesta muualla
----------------

* Lievosen profiili Bloombergin sivuilla
* Koistinen, Antti: Nesteen Lievonen Kova talous -haastattelussa: Jakeluvelvoitteen nosto käynnistäisi satojen miljoonien biopolttoaineinvestoinnit Yle.fi. 16.5.2016.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Talousvaikuttajat
* Biografiasampo

 |

 |